ઋષિએ યજ્ઞ ઉપરાંતની ઉપાસનાની રીત આ શ્લોકમાં બતાવી છે. ઈન્દ્રને પ્રસન્ન કરવા પ્રાર્થના જેવી ઉપાસનાની પદ્ધતિ પણ હશે. વળી, એમાં શબ્દની સાથે ભાવનું પણ મહત્વ છે. આજના સમયમાં આપણે પ્રાર્થના વિષે જે જાણીએ-માનીએ છીએ એ મુજબ એમાં ભાવનું અત્યંત મહત્વ રહેલું છે. સામવેદના સમયથી આ વિભાવના ચાલી આવે છે. વળી, અહીં સામુહિક પ્રાર્થનાનો ઉલ્લેખ છે. એટલે, આપણા મંદિરોમાં પ્રાર્થના-ભજન-કીર્તન જેવી ઉપાસનાની જે રીત છે એના મૂળ સામવેદ કાળમાં છે એવું માની શકાય!